**Litt om Alta på 1700-tallet**

Når de første kvenene flyttet til Alta, vet vi ikke. Det vi vet, er at allerede fra gammelt av har kvenene drevet med handel i Alta. Dit har kvenborgere fra Tornio kommet til markedet for å selge alle slags varer. Der har kvenene allerede fra gammelt av også drevet med havfiske om våren. Slik at de var kjent i Alta allerede fra før, for fra 1600-tallet har vi de første dokumentene om kvenske beboere i Alta.

Allerede på 1700-tallet bodde det mange kvener i Alta. For det meste bodde de på

Elvebakken og andre steder langs Altaelvas bredder. Der var det fint å dyrke jord og fiske i elva. Kvenene i Alta hadde jo gode åkrer og enger og enger på elvebredden og på Elvebakken. De hadde dyr, kyr og sauer. De var de første som dyrket jorda i Alta. De dyrket også korn, for det meste bygg.

Major Peter Schnitler, som på 1700-tallet trakk opp grensene mellom Norge og

Sverige, forteller, at

*”Det eeneste Sted, hvor har fundet Ager-Dyrkning og Korn-Vext, har været i Vest-*

*Finmarken ved Altens Elv paa Elv-Brædene, hvor i forrige Svenske-Russiske krigen 16 Qvæner, (saa kaldes her i Landet de fra Torne-Lapland og Ost-Finland*

*overkommende Svenske Bønder) paa privative-Norsk Grundsig have nedsatt, og, som de ere gode Avels-Mænd, dyrket Jorden, at der faaes Korn.”* (Schnitler 1742-1745, 54.)

Om kvenene i Alta er det også fortalt at de var veldig dyktige laksefiskere. De visste hvordan man skulle drive stengselsfiske for å få mye laks.

I Alta var det en stor furuskog på begge sider av Altaelva, og derfor likte kvenene i Alta å bo i Altadalen. De bodde i tømmerhus, mens samene og også nordmennene ofte bodde i torvgammer. Derfor trengte kvenene mye skog. Den norske skogfogden, Niels Andersen, skrev i år 1734 til amtmannen i Vardø (amtmannen i Finnmark bodde ennå i Vardø da), at hans kvenske nabo stadig bygde nye hus, selv om han allerede hadde nok med hus. Men nordmannen kunne jo ikke forstå at en kven måtte ha dampbad også.

På 1770-tallet ble det i Alta målt opp jord til folk. Da reiste jordmåler Bredahl til

jordeierne og spurte dem om jordene, slåttene, engene og åkrene deres. Han spurte også om hva navnet på de forskjellige jordene var. Av disse navnene kan vi se, om husbonden har vært kven, same eller nordmann. Vi har et kart her på sida hvor dere kan se hvor i Alta jordene til kvenene har vært og hvor samenes eller nordmennenes jorder har vært.

Altaværingene handlet også med kvenborgerne fra Tornio. Fra gammelt av var markedsplassen ved sjøen, i nærheten av Bossekop, og derifra litt østover.

I gamle dokumenter står det at navnet på markedsplassen var Eggeskall. Men etter år 1740 hadde altaværingene ikke lenger lov til å handle med borgere fra Tornio. De trengte likevel de varene som kvenene i Tornio solgte og ønsket å kjøpe dem. Så kan vi lese i dokumentene at i år 1750 inviterte altaværingene den tornedalske handelsmannen Ole Staalnack til Elvebakken. De og samene i Alta var glade for at Staalnack kom til Alta. De handlet med denne handelsmannen. Det ble Den onde amtmann Kieldsen sint for, og han ville ha altaværingene i fengsel. Men det fikk han ikke. Senere kunne likevel ikke borgere fra Tornio lenger komme til Alta.

Men kvenene var likevel gode undersåtter av kongen. År 1747 underskrev de et

dokument der de lovte å være undersåtter bare av kongen ”over Danmark og Norge, kong Frederich den femte, vår suverene, dyrebare konge og herre”, slik det står i dokumentet. Kongens fiender, med det menes svenskene, lovte de å gjøre motstand mot.

Og slik har altaværingene alltid fra den tid av og til denne dag vært kronens gode

undersåtter.

**Hvor skal vi så dra? Hvor ønsker dere å dra?**

ANNAN KAISA: Ja, nå vet vi ganske mye om Alta. Et sånt trivelig sted som det var på 1700-tallet. Og der bodde det så kjempeflinke folk! Men begynner det ikke å bli nok om Alta nå? Hvor vil dere dra neste gang?

HANNUN HANNA: Jeg synes at vi må dra til Øst-Finnmark. Vi så allerede hvordan livet i Vest-Finnmark var. Kunne vi ikke ta en tur til Varanger, om så til Bugøynes? Man kommer seg vel dit også med denne tidsmaskinen?

ANNAN KAISA: Ja visst, med denne kommer man seg til enhver tid og ethvert sted, hvor vi enn ønsker.

STIINAN LEENA: Nei, nei, vi drar ikke dit! Vi var jo allerede i Finnmark. Nå vil jeg dra til

Troms. Om så til Lyngen eller Kåfjord eller Nordreisa. Eller aller best ville det være om vi dro til Kvænangen. Det er et fint sted!

PETTERIN MIKKO: Jeg vil gjerne besøke Tromsø by. Det hadde vært morsomt å se hvordan folk levde her på 1700-tallet. Og var det folk her da?

MATTI VIRTANEN: Jo da, jo da, visst er de fine plasser alle. Jeg har lyst til å besøke alle de stedene der kvenene har levd og bodd. Men jeg synes nå likevel at det aller beste hadde vært å dra til Porsanger. Min bestefar er derfra. Det stedet vil jeg gjerne se. Kunne vi ikke dra dit?

ANNAN KAISA: Men hør nå her, kjære venner! Vi rekker nok, vil jeg tro, å besøke alle de der stedene. Vi har jo ennå mange reiser foran oss. Vi må bare lage en plan. Men la oss nå se. Vi har et møte på nettet, og så snakker vi om det der da. Alle har bredbånd, ikke sant? Nå sier vi bare på gjensyn og adjø! Ha det bra!

ALLE: Ha det bra, du også! Snart møtes vi igjen!